
Nr. 5.860 din 25 octombrie 2023
REFERATUL  DE APROBARE

la proiectul de hotărâre privind aprobarea execuției bugetare pe secțiunea de funcționare și secțiunea de dezvoltare ale bugetului local al comunei, 
pe trimestrul al III-lea 2023
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea execuției bugetare pe secțiunea de funcționare și secțiunea de dezvoltare ale bugetului local al comunei, pe trimestrul al III-lea 2023.

Sediul materiei privind această capacitate a Consiliului Local îl reprezintă:
a)
art. 11 alin. (2), art. 49 alin. (12) și (13), art. 57, art. 60 și art. 73 alin. (3) din Legea nr. 273/2006 privind finanțele publice locale, cu modificările și completările ulterioare,
b) art. 2 alin.(3), art. 9 alin.(2), art. 19 alin.(5) și art. 39 alin.(1) lit. c) din Legea contabilităţii nr. 82/1991, republicată, cu modificările și completările ulterioare;

c)
art. 1 alin. (2), art. 3, art. 88, art. 95 alin.(2), art.96, art. 98, art. 105 alin.(1) art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b)  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare 
d) Normele metodologice privind organizarea şi conducerea contabilităţii instituţiilor publice, planul de conturi pentru instituţii publice şi instrucţiunile de aplicare a acestuia, aprobate prin Ordinul ministrului finanțelor publice nr. 1917/2005, cu modificările și completările ulterioare
e) Hotărârii Consiliului Local nr. 11 din 27 ianuarie 2023 privind aprobarea bugetului local al comunei Vulcana-Băi, pe anul 2023, rectificat prin Dispoziția primarului nr. 46 din 01 februarie 2023 și Dispoziția primarului nr. 52 din 9 februarie 2023, validate prin Hotărârea Consiliului Local nr. 20 din 27 februarie 2023, rectificat prin Dispoziția primarului nr. 92  din 27 martie 2023, validată prin Hotărârea Consiliului Local nr. 27 din 27 martie  2023, rectificat prin Dispoziția primarului nr. 145  din 30 martie 2023, validată prin Hotărârea Consiliului Local nr. 34 din 20 aprilie 2023, rectificat prin Dispoziția primarului nr. 180 din 25 aprilie 2023, Dispoziția primarului nr. 201 din 9 mai 2023 și Dispoziția primarului nr. 224 din 26 mai 2023, validate prin Hotărârea Consiliului Local nr. 48 din 30 mai 2023, rectificat prin Dispoziția primarului nr. 279 din 13 iulie 2023, validată prin Hotărârea Consiliului Local nr. 58 din 31 iulie 2023, rectificat prin Dispoziția primarului nr. 303 din 13 iulie 2023, validată prin Hotărârea Consiliului Local nr. 68 din 28 august 2023, rectificat prin Dispozițiile primarului comunei nr. 334/2023 și nr. 352/2023 validate prin Hotărârea Consiliului Local nr. 78 din 28 septembrie 2023;
f)
Hotărârea Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

g)
Hotărârea Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi.
Suportul tehnic îl reprezintă  situațiile financiare aferente trimestrului al II- lea, până la data de 30 iunie 2023, care se compun din: bilanț, contul de rezultat patrimonial, situația fluxurilor de trezorerie, situația modificărilor în structura activelor nete/capitalurilor, conturile de execuție bugetară și anexele la situațiile financiare, care includ: politici contabile și note explicative, anexe la proiectul de hotărâre.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării şi întocmirii raportului de specialitate 
Deși l-am invocat în sediul materiei, vă rog să-mi permiteți să prezint dispozițiile  art.49 alin.(12) și alin. (13) din Legea nr. 273/2006 privind finanțele publice locale, cu modificările și completările ulterioare :   
„Art. 49. – 
…………..

(12) În lunile aprilie, iulie şi octombrie, pentru trimestrul expirat, şi cel târziu în decembrie, pentru trimestrul al patrulea, ordonatorii principali de credite au obligaţia de a prezenta în şedinţă publică, spre analiză şi aprobare de către autorităţile deliberative, execuţia bugetelor întocmite pe cele două secţiuni, cu excepţia bugetului împrumuturilor externe şi interne, cu scopul de a redimensiona cheltuielile în raport cu gradul de colectare a veniturilor, prin rectificare bugetară locală, astfel încât la sfârşitul anului:  

   a) să nu înregistreze plăţi restante;  

   b) diferenţa dintre suma veniturilor încasate şi excedentul anilor anteriori utilizat pentru finanţarea exerciţiului bugetar curent, pe de o parte, şi suma plăţilor efectuate şi a plăţilor restante, pe de altă parte, să fie mai mare decât zero.  

   (13) În lunile aprilie, iulie şi octombrie, pentru trimestrul expirat, şi cel târziu în decembrie, pentru trimestrul al patrulea, ordonatorii principali de credite au obligaţia de a prezenta, în şedinţă publică, spre analiză şi aprobare de către autorităţile deliberative, execuţia bugetului împrumuturilor externe şi interne, cu scopul de a redimensiona cheltuielile, astfel încât la sfârşitul anului:  
   a) să nu înregistreze plăţi restante;  

   b) diferenţa dintre tragerile autorizate în anul respectiv şi suma dintre plăţile efectuate şi plăţile restante să fie mai mare decât zero.” 
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea execuției bugetare pe secțiunea de funcționare și secțiunea de dezvoltare ale bugetului local al comunei, pe trimestrul al III-lea 2023, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
